钦定古今图书集成/理学汇编/学行典/第032卷 > 理数钤〈离集下〉 > 《五行四时论》
## 钦定古今图书集成/理学汇编/学行典/第032卷 > 理数钤〈离集下〉 > 《五行四时论》

周子曰：“五行之序，以质之所生而言，则水本是阳之
温气，以其初动为阴所陷而不得达，故水阴胜；火本
是阴之燥气，以其初动为阳所揜而不得达，故火阳
胜。盖生之者微，成之者盛，生之者形之始，成之者形
之终也。然各以偏胜言也，故虽有形而未成实，以气
升降上下，不得而制焉。木则阳之湿气，浸多，以感于
阴而舒，故发而为木，其质柔，其性暖；金则阴之燥气
浸多，以感于阳而缩，故结而为金，其质刚，其性寒；土
则阴阳之气各盛，相交相捺，凝而成质。以气之行而
言，则一阴一阳，往来相代，木火金水四者，各就其中
而分老少耳”，故其序各由少而老土则分旺四季，而
位居中者也。此五者，序若参差，而造“化所以为发育
之具，实并行而不相悖。盖质则阴阳交错凝合而成，
气则阴阳两端循环不已。质曰水火木金，盖以阴阳
相闲言，犹曰东西南北，所谓对待者也。气曰木火金
水，盖以阴阳相因言，犹曰东南西北，所谓流行者也。
质虽一定而不易，气则变化而无穷，所谓《易》也。”
程子曰：“动静阴阳之本也。”五气之运，则参差不齐矣。
张子曰：“木曰曲直，能既曲而反申也；金曰从革，一从
革而不能自反也。水火气也，故炎上润下，与阴阳升
降，土不得而制焉。金者，土之华实也，其性有水火之
杂，故木之为物，水清则生，火然而不离者也，盖得土
之浮华于水火之交也。金之为物，得火之精于土之
燥，得土之”精于水之濡，故水火相待而不相害，铄之
反流而不耗，盖得土之精实于水火之际也。“土者，物
之所以成始而成终也，地之质也，化之终也。水火之
所以升降，物兼体而不遗者也。”

又曰：“阳陷于阴为水，阴内于阳为火。”

朱子曰：“五行之序，木为之始，水为之终，而土为之中。
以《河图》《洛书》之数言之，则水一木三而土五，皆阳之
生数而不可易者也，故得以更迭为主，而为五行之
纲。以德言之，则木为发生之性，水为贞静之体，而土
又包育之母也。故水之包五行也，以其流通贯彻而
无不在也；木之包五行也，以其归根反本而藏于此”
也。若夫土，则水火之所寄，金木之所资，居中而实四
方，一体而载万类者也。又曰：“水火清，金木浊，土又浊。”
《邵子》曰：“金火相守则流，木火相得则然，从其类也。”水
遇寒则结，遇火则竭，从其所胜也。